# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 4/2018

# zo zasadnutia Kolégia rektora STU zo dňa 04. 04. 2018

**PRÍTOMNÍ: podľa prezenčnej listiny**

**PROGRAM:**

1. Výročná správa STU za rok 2017

2. Dlhodobý zámer STU na roky od 2018

3. Rozpočet STU – rozpis dotácie na rok 2018 – 2. čítanie

4. Rozpočet STU - Dodatok 1 k dotačnej zmluve – Úprava dotácie na zabezpečenie zvýšenia platových taríf pre nepedagogických

zamestnancov a na zabezpečenie zvýšenia doktorandských štipendií od 1.1.2018- informácia

5. Návrh príkazu rektora: Opatrenia na odstránenie nedostatkov zistených kontrolou Najvyššieho kontrolného úradu SR v roku 2017

6. Návrh na zriadenie vecného bremena na pozemkoch vo vlastníctve STU v prospech spoločnosti Bratislavská teplárenská, a.s.

7. Vyhodnotenie Ceny rektora o najlepšie publikácie 2018

8. Vyhodnotenie Programu na podporu mladých výskumníkov 2018

9. Vyhodnotenie výzvy o originálne umelecké alebo architektonické dielo 2018

10. Distribúcia newsletterov prihláseným uchádzačom o štúdium na STU

11. Výzvy na vydanie publikácií

12. Zriadenie expertnej skupiny pre umelú inteligenciu (AI)

13. Rôzne

A. Rozvojová stratégia STU ako výskumnej inštitúcie

**K BODU 1: Výročná správa STU za rok 2017**

Materiál uviedol a prezentoval prorektor Peciar. Prizvaná: Mgr. Settey Hajdúchová.

Dokument je predkladaný každoročne, spolu s prílohou je zostavený podľa požiadaviek MŠVVaŠ SR.

**UZNESENIE: 4.1/2018-KR**

Kolégium rektora STU prerokovalo Výročnú správu o činnosti STU za rok 2017 a odporúča predložiť materiál na zasadnutie

Akademického senátu STU.

**K BODU 2: Dlhodobý zámer STU na roky od 2018**

Materiál uviedol rektor podľa § 2 ods. 10 zákona č. 131/2002 z 21. februára 2002 o vysokých školách a o zmene a doplnení niektorých

zákonov v platnom znení.

V rámci diskusie dekani FEI a SjF STU konštatovali, že nie všetky ich pripomienky boli zohľadnené a zapracované.

Prítomní o.i. diskutovali aj k

* formulácii generálneho cieľa v oblasti 1
* doplneniu ďalšieho strategického cieľa v rámci oblasti 1- zvýšenie počtu mobilít
* doplnenie poznámky pod čiarou \*(Indikátory vyhodnocované po fakultách) aj k indikátorom v rámci iných oblastí (v prípade, že je indikované).

**UZNESENIE: 4.2/2018-KR**

Kolégium rektora STU prerokovalo návrh Dlhodobého zámeru STU na roky od 2018 s pripomienkami. Po zapracovaní pripomienok

odporúča predložiť materiál na zasadnutie Akademického senátu STU.

**K BODU 3: Rozpočet STU – rozpis dotácie na rok 2018 – 2. čítanie**

Materiál uviedol kvestor. Prizvaná: Ing. Matúšková.

Rozdelenie dotácie na súčasti STU vychádza z Metodiky MŠVVaŠ SR na rok 2018 – z rozhodujúcich parametrov pre výpočet výkonu

vo vzdelávaní a vo vede.

K návrhu prítomní viedli rozsiahlu diskusiu.

Dekan FEI STU upozornil na nimi zaslané zásadné pripomienky k predloženému návrhu rozpočtu, ktoré sa týkali prioritne procesu

vypracovania a prerokovania návrhov, markantných rozdielov medzi jednotlivými verziami, nápočtu publikácií, fondu obnovy, UVP

a ďalších.

V závere sa členovia kolégia rektora dohodli na osobitnom stretnutí, kde by si vyjasnili metodiku rozpisu dotácií VVŠ z MŠVVaŠ SR

a prediskutovali spôsob výpočtu publikačnej činnosti.

**UZNESENIE: 4.3/2018-KR**

Kolégium rektora STU prerokovalo rozpočet STU na rok 2018 – časť rozpis dotácie a odporúča predložiť materiál na schválenie

Akademickému senátu STU.

**K BODU 4: Rozpočet STU - Dodatok 1 k dotačnej zmluve – Úprava dotácie na zabezpečenie zvýšenia platových taríf pre nepedagogických zamestnancov a na zabezpečenie zvýšenia doktorandských štipendií od 1.1.2018- informácia**

Materiál uviedol kvestor ako zabezpečenie zvýšenia platových taríf nepedagogických zamestnancov a doktorandských štipendií.

Prizvaná: Ing. Matúšková.

**UZNESENIE: 4.4/2018-KR**

Kolégium rektora STU berie na vedomie rozdelenie dotácie na zabezpečenie zvýšenia tarifných platov nepedagogických zamestnancov a štipendií doktorandov od 1.1.2018 a odporúča predložiť materiál na zasadnutie Akademického senátu STU.

**K BODU 5: Návrh príkazu rektora: Opatrenia na odstránenie nedostatkov zistených kontrolou Najvyššieho kontrolného úradu SR v roku 2017**

Materiál uviedol kvestor ako zabezpečenie odstránenia nedostatkov zistených kontrolou NKÚ SR vyplývajúcich z Protokolu

o výsledku kontroly financovania a hospodárenia verejných vysokých škôl č. Z-010891/2017/1031/BMC zo dňa 16.11.2017.

Prizvaný: JUDr. Michalička.

**UZNESENIE: 4.5/2018-KR**

Kolégium rektora STU prerokovalo návrh príkazu rektora Opatrenia na odstránenie nedostatkov zistených kontrolou NKÚ SR v roku 2017

a odporúča rektorovi predmetný interný predpis vydať.

**K BODU 6: Návrh na zriadenie vecného bremena na pozemkoch vo vlastníctve STU v prospech spoločnosti Bratislavská teplárenská, a.s.**

Materiál uviedol kvestor. Prizvaný: JUDr. Michalička.

Ide o žiadosť spoločnosti Bratislavská teplárenská, a.s. o zriadenie vecného bremena s cieľom rekonštrukcie a prevádzky inžinierskej siete – prípojky horúcovodu umiestnenej na pozemkoch vo vlastníctve STU v Bratislave v katastrálnom území Staré Mesto.

**UZNESENIE: 4.6/2018-KR**

Kolégium rektora STU prerokovalo návrh na zriadenie vecného bremena na pozemkoch vo vlastníctve Slovenskej technickej univerzity

v Bratislave a odporúča materiál predložiť na zasadnutie Akademického senátu STU.

**K BODU 7: Vyhodnotenie Ceny rektora o najlepšie publikácie 2018**

Materiál uviedol prorektor Peciar v súlade s plánom hlavných úloh.

**UZNESENIE: 4.7/2018-KR**

Kolégium rektora STU berie na vedomie vyhodnotenie Ceny rektora o najlepšie publikácie 2018.

**K BODU 8: Vyhodnotenie Programu na podporu mladých výskumníkov 2018**

Materiál uviedol prorektor Peciar v súlade s plánom hlavných úloh.

**UZNESENIE: 4.8/2018-KR**

Kolégium rektora STU berie na vedomie vyhodnotenie Programu na podporu mladých výskumníkov 2018.

**K BODU 9: Vyhodnotenie výzvy o originálne umelecké alebo architektonické dielo 2018**

Materiál uviedol prorektor Peciar v súlade s plánom hlavných úloh.

**UZNESENIE: 4.9/2018-KR**

Kolégium rektora STU berie na vedomie vyhodnotenie výzvy o originálne umelecké alebo architektonické dielo 2018.

**K BODU 10: Distribúcia newsletterov prihláseným uchádzačom o štúdium na STU**

Materiál uviedol prorektor Peciar v súvislosti s pripravovanou distribúciou newsletterov prihláseným uchádzačom o štúdium na

STU.

**UZNESENIE: 4.10/2018-KR**

Kolégium rektora STU prerokovalo spôsob realizácie a časový harmonogram distribúcie newsletterov, určeným prihláseným

uchádzačom o štúdium na všetkých fakultách a Ústave manažmentu STU.

**K BODU 11: Výzvy na vydanie publikácií**

Materiál uviedol kvestor. Prizvaný: Ing. Zsigo.

Riaditeľ pracoviska informoval o rozšírení formy vydávania publikácií na základe výziev na určené témy.

V rámci krátkej diskusie dekanky FA a FIIT STU ocenili výbornú spoluprácu a samotné fungovanie vydavateľstva. Dekanka FIIT STU sa

zároveň zaujímala o možnosť obnovenia činnosti Edičnej rady.

V nadväznosti na predložený materiál prorektor Čičák informoval o ponuke elektronického publikačného systému pre STU.

**UZNESENIE: 4.11/2018-KR**

Kolégium rektora STU prerokovalo výzvy na vydanie publikácií.

**K BODU 12: Zriadenie expertnej skupiny pre umelú inteligenciu (AI)**

Materiál uviedol prorektor Moravčík ako ponuku vedúceho styčnej kancelárie v Bruseli na participáciu zástupcov STU v expertnej

skupine pre umelú inteligenciu pri Európskej komisii.

**UZNESENIE: 4.12/2018-KR**

Kolégium rektora STU prerokovalo zriadenie expertnej skupiny pre umelú inteligenciu a navrhuje nominovať kandidáta za STU.

**K BODU 13: Rôzne**

**K BODU 13/A: Rôzne/Rozvojová stratégia STU ako výskumnej inštitúcie**

Materiál uviedol rektor.

Informoval, že vypracovanie dokumentu je veľmi dôležité z hľadiska prístupu k štrukturálnym fondom EÚ.

K dokumentu sa viedla rozsiahla diskusia, prioritne k predstave, spôsobu a forme zberu údajov pre spracovanie materiálu.

Rektor konštatoval, že koncom týždňa bude zostavený formulár vrátane postupu na jeho vypĺňanie a následne zaslaný fakultám.

**UZNESENIE: 4.13A/2018-KR**

Kolégium rektora STU prerokovalo spracovanie dokumentu Rozvojová stratégia STU ako výskumnej inštitúcie a po zaslaní formulára

odporúča zrealizovať stretnutie na úrovni prodekanov jednotlivých fakúlt.

**INFORMÁCIE A OZNAMY:**

Prorektor Stanko

* informoval o aktuálnom stave počtu študentov

Prorektor Čičák

* upozornil na chýbajúce podklady - odpočet Bezpečnostného projektu od SjF, MTF a FEI STU
* informoval o ponuke softvérovej spoločnosti Zelená pošta, s.r.o., ktorá má vyvinuté riešenie pre hybridnú poštu – zber elektronických dokumentov, ich tlač, obálkovanie a podanie na pošte

Predsedníčka UOO STU

* informovala o podpísaní a distribuovaní Kolektívnej zmluvy na rok 2018

Dekan Oravec

* v nadväznosti na bod 12 požiadal o zváženie možnosti kolektívneho členstva v expertnej skupine pre umelú inteligenciu

Dekan Unčík

* informoval o zverejnení výzvy na UVP

Dekan Šajbidor

* zaujímal sa o možnosti zriadenia spin-off a s tým súvisiacich interných predpisov STU

Dekanka Bieliková

* informovala o podujatí „all for Jan“ na FIIT STU v dňoch 7. - 8. 4. 2018

Kvestor

* poďakoval dekanom za spoluprácu pri príprave daňového priznania
* upozornil, že správu o hospodárení si musia jednotlivé fakulty vypracovať vo vlastnej réžii

Rektor v závere rokovania pozval prítomných na divadelné predstavenie ku Dňu učiteľov, ktoré sa uskutoční dnes o 19:00 hod. v divadle Nová scéna.

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Apríl** | 16.04.2018 | AS STU | 14:00 |  |
| **Máj** | 02.05.2018 | KR STU | 09:00 |  |
|  | 14.05.2018 | PAS STU | 14:00 |  |
|  | 28.05.2018 | AS STU | 14:00 |  |

Zapísala: 05.04.2018 Zápisnicu overili: 06.04.2018

Erika Jevčáková \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. Ing. Marián Peciar, PhD. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_